Nezmeškajte súčasný dizajn v stredovekom kostole

Tretí ročník IMDF bude SEN! Počas Bratislava Design Week sa v utorok 9.6.2015 o 13:00h uskutoční opäť špecializovaná konferencia určená pre všetkých ctiteľov kvalitného dizajnu In the Midl Design Forum. Zahraničných aj domácich spíkrov bude dopĺňať magická atmosféra priestoru - stredovekého kostolu Klarisky.

Registrácia je možná e-mailom na [info@inthemidlforum.sk](mailto:info@inthemidlforum.sk). V cene 5€ lístku je zahrnutý aj vstup na výstavu BADW. Celé podujatie prebehne v anglickom jazyku a moderovať konferenciu bude Adam Berka z 82 bøok&design shõp.

Prednášajúci:

Inga Sempe

http://www.ingasempe.fr/

Konferenciu otvorí čestný hosť BADW, slávna francúzska poetická dizajnérka Inga Sempe. Jej tvorba je postavená na precíznom definovaní formy, dôkladnom výbere materiálu, povrchovej úpravy, ale aj na špecifickej disciplinovanej jednoduchosti. Držiteľka mnohých prestížnych ocenení vystavovala napríklad v Musée des Arts decoratifs alebo v Centre Georges Pompidou v Paríži.

Laura Couto Rosado

https://vimeo.com/38214624

Mladá švajčiarska dizajnérka Laura Couto Rosado sa zameriava na technológie a ich schopnosť vytvárať vlastné umelecké diela/performancie. Laurin projekt ‘Spev kremeňa’ získal Grand Prix na Design Parade 2014 vo francúzskom Hyères a budete si ho môcť vypočuť aj na výstave BADW.

Michaela Tomíšková, DECHEM

http://www.dechemstudio.com/

Prestížne české štúdio DECHEM príde reprezentovať dizajnérka Michaela Tomíšková. DECHEM sú aktuálni držitelia ocenenia GRAND DESIGNERI ROKU 2014 z Czech Grand Design. Tvorba štúdia je silne prepojená so sklom a svetlom. Ich kolekcie sú malé príbehy, jemné aj tajomné, nasiaknuté fragmentmi spomienok a asociácií.

Ján Šicko, DevKid

http://www.devkid.com/

Silnú dámsku zostavu doplní slovenský grafický dizajnér a umelec nových médií Ján Šicko. Na konferencii porozpráva ako tvoriť svetlom. Autor a zakladateľ štúdia DevKid predstaví svoju prácu s IOIN - autorským softvérom na 3d modelovanie, mapping a performance.

Eugenia Morpurgo and Sophia Guggenberger, Another Shoe

http://www.dontrun-beta.com/

Revolučný koncept na IMDF prinášajú dámy z Another Shoe (ex Don't run Beta) Eugenia Morpurgo a Sophia Guggenberger. Spoločne dali svetu pilotnú líniu laserom vyrábanej špeciálne distribuovanej obuvi pod názvom Don't run Beta. Zákazník hravou formou participuje na vývoji dizajnu vlastných topánok. Po Londýne či New Yorku Another Shoe okrem prednášky povedú v Bratislave aj exkluzívny dvojdňový workshop vo FabLabe. Viac info o workshope tu: https://www.facebook.com/events/1445549355741812/

Margherita Pellino, Fondazione di Vico Magistretti

http://www.vicomagistretti.it/

Dizajnér, architekt a pedagóg Vico Magistretti patrí medzi silnú generáciu povojnových talianskych tvorcov, ktorá formovala vizuálnu kultúru 2. polovice 20. storočia. O jeho životnom diele príde porozprávať jeho vnučka a správkyňa Fondazione di Vico Magistretti.

Po skončení konferencie bude voľný program a priestor na diskusie za sprievodu príjemnej hudby v podaní DJa.

FB https://www.facebook.com/events/760402057409948/

WEB <http://www.bratislavadesignweek.sk/in-the-midl/>

Ďakujeme spolurganizátorovi Bratislava Design Week. Projekt bol podporený Ministerstvom Kultúry SR.